Raportti kehuu Suomen rajavalvontaa
Kotimaa Julkaistu 22.11.2005 11:45 (Päivitetty 24.11.2005 04:16)
Suomen rajaviranomaiset saavat mairittelevia kehuja tuoreessa Schengen-arviointiryhmän raportissa. Sen mukaan rajavalvonta on Suomessa Schengen-alueen parhaimmistoa.
Arviointiryhmän mukaan rajaviranomaiset ovat onnistuneesti pystyneet soveltamaan Schengenin vaatimuksia maa- ja merirajoilla sekä lentoasemilla. Raportissa kehutaan lisäksi rajavartiolaitoksen henkilöstön ammattitaitoa ja motivaatiota.
Maarajoilla valvontajärjestelmä pystyy havaitsemaan suurimman osan laittomista rajanylityksistä. Myös merirajojen valvonta toimii raportin mukaan hyvänä esimerkkinä muille jäsenvaltioille. Lentokentillä tapahtuvat rajatarkastukset ovat nekin hyvin organisoituja.
Arviointiryhmä kiittelee myös Pohjoismaiden viranomaisten välistä yhteistyötä käytännönläheiseksi. Erityisen hyvin yhteistyö toimii maiden pohjoisosissa.
Liikennekuolemien määrä kasvussa Työttömyysaste laski lokakuussa